মুকুল রায়কে নিরাপত্তা দেওয়া নিয়ে কেন্দ্রের কাছে কৈফিয়ত চাইল কলকাতা হাইকোর্ট৷ কিসের ভিত্তিতে মুকুল রায়কে ওয়াই ক্যাটাগরির নিরাপত্তা দেওয়া হল, তা জানতে চেয়ে কেন্দ্রের কাছে হলফনামা চাইল কলকাতা হাইকোর্ট৷ একই সঙ্গে এবিষয়ে হলফনামা চাওয়া হয়েছে বিজেপি নেতা মুকুল রায়ের কাছেও৷ আজ শুক্রবার, একটি জনস্বার্থ মামলার শুনানিতে আগামী ৪ সপ্তাহের মধ্যে উপযুক্ত কারণ দাখিল করে হলফনামা জমা দেওয়ার নির্দেশ দিয়েছেন হাইকোর্টের ভারপ্রাপ্ত প্রধান বিচারপতি জ্যোতির্ময় ভট্টাচার্য ও বিচারপতি অরিজিৎ বন্দোপাধ্যায়ের ডিভিশন বেঞ্চ৷